सिनसिनाटी ओपन : बोपन्ना-कुरैशी की जोड़ी हारी  
भारत के रोहन बोपन्ना और उनके पाकिस्तानी जोड़ीदार एसाम उल हक कुरैशी की जोड़ी सिनसिनाटी ओपन टेनिस टूर्नामेंट के क्वार्टर फाइनल में हार गई है।
भारत के रोहन बोपन्ना और उनके पाकिस्तानी जोड़ीदार एसाम उल हक कुरैशी की पांचवीं वरीयता प्राप्त जोड़ी सिनसिनाटी ओपन टेनिस टूर्नामेंट के क्वार्टर फाइनल में हार गई है।  'इंडो-पाक एक्सप्रेस' के नाम से मशहूर बोपन्ना और कुरैशी की जोड़ी को शुक्रवार को खेले गए पुरुषों की युगल स्पर्धा के क्वार्टर फाइनल मुकाबले में फ्रांस के माइकल लोड्रा और सर्बिया के नेनाद जिमोनजिक की चौथी वरीयता प्राप्त जोड़ी ने 6-3, 6-2 से पराजित किया।  उल्लेखनीय है कि बोपन्ना और कुरैशी की जोड़ी ने दूसरे दौर के मुकाबले में अर्जेंटीना के जुआन इग्नासियो चेला और जुआन मोनाको  को 6-3, 5-7, 10-4 से शिकस्त देकर क्वार्टर फाइनल में प्रवेश किया था। पहले दौर में बोपन्ना और कुरैशी को बाई मिली थी।